Alec Soth: Pred 10 leti me je poklicala ženska iz Texasa,
Stacey Baker.
Videla je nekatere moje fotografije v umetniški galeriji
in se je spraševala, če bi lahko naredil portret njenih staršev.
Takrat nisem še poznal Stacey in sem mislil da je neke vrste
premožni naftni tajkun ter da bom postal bogat.
Šele pozneje sem izvedel,
da si je sposodila denar, da je to omogočila.
Fotografiral sem njene starše,
vendar me je fotografiranje Stacey bolj navduševalo.
Fotografija, ki sem jo posnel
tistega dne, je postala ena izmed mojih najbolj znanih portretov.
V obdobju ko sem naredil to fotografijo, je Stacey kot odvetnica delala
za zvezno državo Texas.
Kmalu za tem je dala odpoved zato da bi študirala fotografijo v Mainu.
Medtem ko je bila tam je spoznala
direktorja fotografije pri New York Times Magazinu.
Ponudil ji je delovno mesto.
Stacey Baker: Od takrat sva skupaj z Alecom naredila
nekaj projektov za revijo
in sva postala prijatelja.
Nekaj mesecev nazaj, sem začela Alecu govoriti o temi, ki me je zanimala.
Od zmeraj me je zanimalo kako se pari spoznajo.
Vprašala sem Aleca kako sta se z ženo spoznala.
Povedal mi je zgodbo o srednješolski nogometni tekmi,
ko je bila ona stara 16 let, on pa 15.
Povabil jo je na zmenek.
Všeč so mu bili njeni vijolični lasje.
Ona je rekla da, in to je bilo to.
Nato sem vprašala Aleca če bi ga zanimalo izpeljati
fotografski projekt na to temo.
AS: Zanimalo me je to vprašanje, vendar me je veliko bolj zanimal
Staceyjin razlog za to vprašanje.
Predvsem zato, ker nisem nikoli vedel, da bi Stacey kdaj imela fanta.
Pomislil sem, da bi bilo zanimivo, če bi v sklopu projekta
poskusila spoznati nekoga.
Moja zamisel je bila, da bi se Stacey udeležila hitrih zmenkov
v Las Vegasu, na Valentinovo.
(Smeh) (Aplavz) (Glasba)
SB: Prišli smo na kar je bilo oglaševano, kot največji dogodek hitrih zmenkov.
Imela sem 19 zmenkov
in vsak zmenek je trajal tri minute.
Udeleženci so dobili seznam vprašanj s katerimi začeti in nadaljevati pogovor
na primer: "Če bi lahko bil katerakoli žival, katera žival bi bil?"
Take vrste vprašanj.
Moj prvi zmenek je bil Colin.
Prihaja iz Anglije in nekoč se je
poročil z žensko, ki jo je spoznal potem, ko je objavil oglas za kozoroga.
Z Alecom sva ga videla proti koncu večera
in rekel nama je, da je poljubil žensko, ki je stala v vrsti pred blagajno.
Zack in Chris sta prišla na hitri zmenek skupaj.
To je Carl.
Vprašala sem ga: "Katera je prva stvar, ki jo opaziš na ženski?"
On je rekel: "Joške."
(Smeh)
Matthewa privlačijo ženske z mišičastimi goleni.
Pogovarjala sva se o teku. On dela triatlone, jaz tečem polovične maratone.
Alecu so bile njegove oči všeč in vprašal me je če mi je bil privlačen, a ni mi bil.
Mislim da mu tudi jaz nisem bila privlačna.
Austin in Mike sta prišla skupaj.
Mike mi je postavil hipotetično vprašanje.
Rekel je: "Si v dvigalu in se ti mudi na sestanek.
Nekdo pridrvi do dvigala.
Pridržiš odprta vrata?"
Odgovorila sem mu, da ne bi.
(smejanje)
Cliff je rekel, da prvo kar opazi pri ženski, so njeni zobje.
Drug drugemu sva pohvalila zobe.
Rekel je spi z odprtimi usti
in si mora zobe znitkati pogosteje, zato da bi preprečil bolezni dlesni.
Vprašala sem ga kako pogosto si jih znitka.
Odgovril je: "Vsak drugi dan."
(Smeh)
Kot nekdo, ki si znitka zobe dvakrat na dan,
nisem bila prepričana, da je to zelo pogosto
ampak mislim, da tega nisem rekla naglas.
Bill je revizor
in vse tri minute sva govorila o reviziji. (Smeh)
Prvo kar Spencer opazi na ženski je njena polt.
Misli, da veliko žensk nosi preveč make- upa ter da bi ga
ženske morale nositi samo toliko, da jim poudari tiste značilnosti, ki imajo.
Rekla sem mu, da ne uporabljam make-upa,
in zdelo se je, da mu je to všeč.
Craig je rekel, da se po njegovem mnenju ne zdim pripravljena biti ranljiva.
Bil je nejevoljen, ko se nisem spomnila svojega najbolj nerodnega trenutka.
Mislil je, da lažem, a nisem.
Mislim, da mu nisem bila všeč, ampak na koncu večera,
je prišel do mene in mi podaril škatlo s čokoladnimi bonboni.
Z Williamom se je bilo težko pogovarjati.
Mislim, da je bil pijan.
(Smeh)
Igralec Chris McKeena je bil predstavnik dogodka.
Igral je v soap operi "The Young and the Restless"
Osebno nisem imela zmenka z njim.
Alec je rekel, da je videl precej žensk, ki so mu dale telefonsko številko.
Odveč je povedati, da se nisem zaljubila.
Nisem občutila posebne povezave z nobenim izmed moških, s katerim sem imela zmenek
in mislim, da niti oni niso občutili posebne povezave z mano.
AS: To kar mi je kot fotografu --
(Smeh) -- najbolj všeč je ranljivost.
Naša zunanjost razkriva razpoko, skozi katero lahko dobiš vpogled
v krhkejšo notranjost.
Na dogodku hitrih zmenkov sem videl veliko takih primerov,
ampak, šele ko sem opazoval Staceyine zmenke in sem se z njo o njih pogovarjal,
sem ugotovil kako se fotografska ljubezen razlikuje od prave ljubezni.
Kaj je prava ljubezen? Kako deluje?
Zato, da bi našla odgovor na to vprašanje in da bi razumela kako se nekdo odloči
na podlagi zmenka, da bo preživel življenje z nekom drugim,
sva s Stacey šla v Sun City Summerlin.
To je največja skupnost upokojencev v Las Vegasu.
Tu sva imela stik z Georgom, ki vodi fotografski klub te skupnosti.
Organiziral nam je srečanja z drugimi pari v njihovem začasnem fotografskem studiu.
SB: Po 45 letih poroke, je Anastasijin mož umrl dve leti nazaj.
Vprašali smo jo ali ima kako staro poročno sliko.
Moža je spoznala kot 15-letna natakarica
v mali restavraciji v Michiganu.
On je imel 30 let.
Ona se je zlagala glede njene starosti.
On je bil prvi moški s katerim je hodila na zmenke.
Dean je bil imenovan fotograf leta v Las Vegasu dve leti zapored.
To je pritegnilo Alecovo pozornost.
Pritegnilo ga je tudi dejstvo, da je spoznal ženo Judy
pri isti starosti, kot je Alec spoznal Rachel.
Dean je priznal, da rad gleda lepe ženske,
ampak ni nikoli podvomil v poroko z Judy.
AS: George je spoznal Josephine na vaškem plesu.
On je imel 18 let, ona pa 15.
Kot veliko parov, ki sva jih spoznala, nista veliko filozofirala
o njunih zgodnjih izbirah.
George je rekel nekaj, kar se me je dotaknilo.
Rekel je, "Ko dobiš tisti občutek, sprejmi ga."
Bob in Trudy sta se spoznala na zmenku na slepo, ko je bila še srednješolka.
Rekla sta, da si nista bila posebej privlačna,
ko sta se prvič srečala.
Kljub temu, sta se kmalu zatem poročila.
SB: Zgodba, ki se me je najbolj dotaknila,
je bila Georgova, predsednika fotografskega kluba, in njegove žene Mary.
To je bil njun drugi zakon.
Spoznala sta se v podeželskem klubu Sahara, v Louisvillu, v Kentuckyiju.
On je pil sam, ona pa je bila s prijatelji.
Ko sta začela hoditi, je državi dolgoval 9.000 dolarjev davkov.
Ona je ponudila njeno pomoč pri izplačilu dolga.
V naslednjih letih, je svojo plačo predajal Mary,
in ona ga je rešila dolga.
George je bil alkoholik, ko sta se poročila in Mary je to vedela.
V določenem trenutku njunega zakona, je imel navado spiti
54 piv na dan.
Spet drugič, ko je bil pijan, je zagrozil, da bo ubil Mary
in njuna otroka,
vendar jim je uspelo zbežati in posebna policijska enota je prišla na njun dom.
Presenetljivo je Mary moža sprejela nazaj
in sčasoma so se stvari obrnile na bolje.
George se je vključil v društvo anonimnih alkoholikov
in ni pil alkohola že 36 let.
(Glasba)
Na koncu dneva, ko sva zapustila Sun City,
sem Alecu rekla, da si nisem pričakovala,
da bodo zgodbe o tem, kako so se pari srečali, tako zanimive.
Kar je bilo še bolj zanimivo,
je bilo to, kako jim je uspelo ostati skupaj.
AS: Vsi so bili čudovito vzdržljivi,
a to je veljalo tudi za samske.
Življenje je težko in samski
se poskušajo povezovati z drugimi ljudmi,
medtem ko pari držijo skupaj
po dolgih desetletjih.
Moja najljubša fotografija tega potovanja je bila slika Joe-a in Roseanne.
Ko sva ju spoznala,
sva se že navadila, da vsak par vprašava ali imata kako staro poročno fotografijo.
V njihovem primeru, sta oba istočasno vzela iz denarnice
dve enaki fotografiji.
Kaj je lepše,sem pomislil,
ta slika mladega para, ki se je ravnokar zaljubil,
ali ideja, da se dva držita te slike za desetletja?
Hvala.
(aplavz)